CELEX: C2007/129/29
Language: da
Date: 2007-06-09 00:00:00
Title: Sag T-100/07: Sag anlagt den 4. april 2007 — UPS Europe og UPS Deutschland mod Kommissionen

9.6.2007   
            
            
               DA
            
            
               Den Europæiske Unions Tidende
            
            
               C 129/16
            
         Sag anlagt den 4. april 2007 — UPS Europe og UPS Deutschland mod Kommissionen
   (Sag T-100/07)
   (2007/C 129/29)
   Processprog: engelsk
   Parter
   
      Sagsøgere: UPS Europe NV/SA (Bruxelles, Belgien) og UPS Deutschland Inc. & Co. OHG (Neuss, Tyskland) (ved lawyers T. Ottervanger og E. Henny)
   
      Sagsøgt: Kommissionen for De Europæiske Fællesskaber
   Sagsøgernes påstande
   På baggrund af deres indlæg, anmoder sagsøgerne respektfuldt Domstolen om:
   
               —
            
            
               at fastslå i overensstemmelse med artikel 232 EF, at Kommissionen har undladt at træffe afgørelse, idet den ikke har truffet en beslutning i anledning af sagsøgernes klage indgivet til Kommissionen den 22. april 2004.
            
         
               —
            
            
               at tilpligte Kommissionen for De Europæiske Fællesskaber at betale de omkostninger, som sagsøgerne har afholdt i sagen.
            
         
               —
            
            
               at iværksætte yderligere tiltag i det omfang Domstolen finder passende.
            
         Søgsmålsgrunde og væsentligste argumenter
   Ved deres søgsmål anlægger sagsøgerne sag i henhold til artikel 232 EF, med påstand om, at Kommissionen har forsømt at træffe en endelig beslutning i anledning af sagsøgernes klage, der oprindeligt blev indgivet til Kommissionen den 22. april 2004, efterfulgt af en opfordring til at reagere på klagen, indgivet den 27. november 2006, vedrørende en påstand om misbrug af dominerende stilling i henhold til artikel 82 EF, udøvet af Deutsche Post.
   Sagsøgerne fastholder, at de har godtgjort en berettiget interesse i at indgive en sådan klage i overensstemmelse med artikel 7, stk. 2, i Rådets forordning nr. 1/2003 (1), og at de er direkte og individuelt berørt af Kommissionens undladelse af at træffe afgørelse. Sagsøgerne gør således gældende, at de er ramt af Deutsche Post's urimelige prisfastsættelse i de efterfølgende omsætningsled, både som forbruger og som konkurrent.
   Sagsøgerne anfører endvidere, at Kommissionen i overensstemmelse med Kommissionens meddelelse om Kommissionens behandling af klager i henhold til EF-traktatens artikel 81 og 82 (2) er forpligtet til efter modtagelsen af en klage over, at artikel 82 EF, er krænket, enten at iværksætte en procedure mod den, der klages over, eller træffe en endelig beslutning om at afvise klagen, efter at have givet klageren lejlighed til at fremkomme med sine bemærkninger. Sagsøgerne gør imidlertid gældende, at uagtet, at sagsøgerne har fremsat deres bemærkninger til Kommissionens foreløbige afvisning af klagen inden for den gældende tidsfrist, har Kommissionen i strid med fællesskabsretten ikke truffet en endelig beslutning.
   Sagsøgerne anfører endelig, at perioden på ca. tre år, hvor sagsøgerne gentagne gange indtrængende har anmodet Kommissionen om at anlægge sag, sagens omstændigheder taget i betragtning, er tilstrækkelig lang til at sætte Kommissionen i stand til at træffe en endelig beslutning. Særligt perioden på 18 måneder, der er forløbet, siden sagsøgerne fremkom med deres afsluttende bemærkninger, er ifølge sagsøgerne mere end tilstrækkelig lang til at sætte Kommissionen i stand til at afslutte tredje fase af undersøgelsen.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1 af 4.1.2003, s. 1).
   
      (2)  EUT C 101 af 27.4.2004, s. 65-77.